**Steve Rodby** (født 9. desember 1954 i Illinois, USA) er en amerikansk Grammy-vinnende bassist og produsent. Mest kjent er hans rolle som fast bassist i jazzgruppen Pat Metheny Group hvor han har vært en nøkkelperson siden 1980. Han overtok da rollen etter bassisten Mark Egan. Sammen med gruppen har han mottatt 10 Grammy-priser samt en hel del andre priser og nominasjoner.

Biografi
--------

Steve Rodby vokste opp i Joliet, et lite sted i Will som ligger i Illinois, USA. Hans far var også musiker og jobbet som kompositør og korleder. Allerede som 10-åring hadde Rodby funnet interessen for bassgitaren, og det tok ikke lang tid før han spilte sammen med sin far på gehør da faren også var en erfaren gitarspiller. Det tok ikke lang tid før Rodby var godt kjent i musikkmiljøet, og han ble kjent med musikere som Peter Labella og Warren Benfield. Han begynte å studere musikk på Northwestern University i Illinois og fikk gjennom denne stillingen mulighet for å spille med symfoniorkestre i Chicago, da på kontrabass. Noe senere fant han ut at han heller ville spille ren jazz på utesteder, og han fikk tak i en fast stilling på den legendariske jazzklubben "The Jazz Showcase" i Chicago. Her spilte han fem ganger i uken som en improvisatorisk utvikling. Etter at han var uteksaminert fra universitetet begynte han å spille inn litt musikk i studio, men var foreløpig ikke noen etablert musiker utenfor Chicagos grenser.

Hans musikalske karriere skulle for alvor begynne da han fikk en telefon fra en tidligere venn fra korpsleir der han hadde deltatt som barn. Denne vennen var gitaristen Pat Metheny, og Rodby fikk spørsmål om han ville komme på audition for Methenys nye gruppeprosjekt som da hadde eksistert i kun få år. Steve Rodby trengte ikke vise seg mye frem før han ble tatt inn i bandet i 1980. Han overtok da posisjonen til bassisten Mark Egan som hadde jobbet på de to første albumene til gruppen. Dette medlemskapet skulle vise seg å vare til denne dag. 

> This was my favorite band before I was even in it. [...] I can’t believe my good fortune to be in it now and to be making music that is so fresh, alive and current.
> 
> 
> Steve Rodby
> 
> 

 Gruppens arbeid ble varig, og Steve Rodby har spilt på over 15 album med gruppen, derav albumene tilsammen har solgt over en million kopier. Han har sammen med gruppen vunnet 10 Grammy awards, og har blitt omtalt som en unik og oppfinnsom bassist. På siden har også Rodby fungert som innleid studiomusiker på en hel del album og som produsent på mye eget materiale. Han har fått jobbe med blant annet Joe Henderson og Tony Bennett og har fått en status som kjent bassist i jazzmiljøet, men også som musiker og produsent i mye annen type musikk. Han forklarer selv at musikk er interessant nesten uansett sjanger, måte, stil og art. 

> Teaching, playing, producing… music’s what I’m all about.
> 
> 
> Steve Rodby
> 
>

Diskografi
----------

Utdypende artikkel: Steve Rodbys diskografi

Steve Rodby har brukt det meste av sin musikalske karriere på å spille bass, men har også vært produsent for en del innspillinger han selv har vært med på som musiker. Han har helt klart brukt mest tid på sitt bidrag til gruppen, men har også vært med på andre prosjekter med både jazzmusikere og artister innenfor andre sjangere. Nedenfor er listet noen av de best solgte albumene han har vært med på.

|  |  |  |  |
| --- | --- | --- | --- |
| **Utgivelsesår** | **Albumtittel** | **Albumformat** | **Plateselskap** |
|
| 1982 | ***Offramp*** | Studioalbum | ECM |
| 1984 | ***First Circle*** | Studioalbum | ECM |
| 1987 | ***Still Life (Talking)*** | Studioalbum | Geffen Records |
| 1989 | ***Letter from Home*** | Studioalbum | Geffen Records |
| 1991 | ***The Road to You*** | Konsertalbum | Geffen Records |
| 1995 | ***We Live Here*** | Studioalbum | Geffen Records |
| 1997 | ***Imaginary Day*** | Studioalbum | Warner Brothers Records |
| 2002 | ***Speaking of Now*** | Studioalbum | Warner Brothers Records |
| 2005 | ***The Way Up*** | Studioalbum | Nonesuch Records |

Referanser
----------

1. ↑  «Pat Metheny.com - Biografi om Steve Rodby» **(engelsk)**. 2010. Besøkt 29. april 2010.
2. ↑  DBB.org (10. mai 2008). «CBC 78: Steve Rodby interview part 2» **(engelsk)**. DBB. Arkivert fra originalen (Intervju) 20. september 2015. Besøkt 29. april 2010.

Eksterne lenker
---------------

* Offisielt nettsted Rediger på Wikidata

* (en) Steve Rodby – kategori av bilder, video eller lyd på Commons Rediger på Wikidata
* (en) Steve Rodby på Discogs Rediger på Wikidata

* (en) Steve Rodby på MusicBrainz Rediger på Wikidata

* (en) Steve Rodby på Songkick Rediger på Wikidata

* (en) Steve Rodby på AllMusic Rediger på Wikidata
* Pat Metheny Groups hjemmeside
* Ekstern biografi

  


| * v
* d
* r
Pat Metheny Group |
| --- |
| Medlemmer | 

|  |  |
| --- | --- |
| Nåværende | Pat Metheny **·** Lyle Mays **·** Steve Rodby **·** Antonio Sanchez **·** Cuong Vu **·** Grégoire Maret **·** Nando Lauria |
| Tidligere | Mark Egan **·** Dan Gottlieb **·** Naná Vasconcelos **·** Pedro Aznar **·** Paul Wertico **·** Armando Marcal **·** David Blamires **·** Mark Ledford **·** Luis Conte **·** Richard Bona |

 |
| Studioalbum | *Pat Metheny Group* **·** *American Garage* **·** *Offramp* **·** *First Circle* **·** *Still Life (Talking)* **·** *Letter from Home* **·** *We Live Here* **·** *Quartet* **·** *Imaginary Day* **·** *Speaking of Now* **·** *The Way Up* |
| Konsertalbum | *Unity Village* **·** *Live on Tour - Music Show* **·** *Travels* **·** *The Windup* **·** *The Road to You* **·** *Clouds* **·** *In Concert* **·** *Autumn Leaves* |
| Andre utgivelser | *The Falcon and The Snowman* **·** *Salt Lake* **·** *Across the Sky* |
| Relaterte artikler | Diskografi (Metheny **·** Mays **·** Rodby) **·** Jazz **·** Fusion |
|  **Kategori** **·**  **Portal:Jazz** |

Portal: Jazz

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs **·** AllMusic
 |